युवक ने खुद को भी चाकू मारा, सोशल मीडिया पोस्ट देखकर रिश्तेदार ने बचाया
Jammu Kashmir Doctor Murder Case जम्मू में मंगलवार को एक महिला डॉक्टर की उसके प्रेमी ने चाकू मारकर हत्या कर दी। इसके बाद प्रेमी ने आत्महत्या करने की कोशिश भी की। मीडिया रिपोर्ट्स के मुताबिक,
जम्मू में महिला डॉक्टर की उसके डॉक्टर बॉयफ्रेंड ने चाकू मारकर हत्या कर दी। युवक ने खुद को भी वही चाकू मारकर लहूलुहान कर लिया। फेसबुक पर पोस्ट डालकर लिखा- मैं निजी कारणों से आत्महत्या कर रहा हूं। यह पोस्ट देखकर उसके रिश्तेदार ने पुलिस को बुलाया। युवक अब खतरे से बाहर है। यह घटना मंगलवार की है, पुलिस ने शुक्रवार को जानकारी दी है।
जम्मू में रहने वाली सुमेधा शर्मा ने यहां के डेंटल कॉलेज से BDS किया था। वहां उनके साथ पढ़ने वाले जौहर गनई से उसका प्रेम संबंध हो गया। BDS करने के बाद सुमेधा आगे की पढ़ाई के लिए दिल्ली चली गईं। वे होली की छुट्टी में जम्मू आई थीं। वे जौहर से मिलने उसके घर गई थीं। वहां दोनों के बीच झगड़ा हो गया। जौहर ने सुमेधा के पेट में चाकू से कई वार कर दिए। सुमेधा की मौके पर ही मौत हो गई।
जौहर घबरा गया और फेसबुक पर आत्महत्या का पोस्ट करके खुद को भी वही चाकू मारकर घायल कर लिया। रिश्तेदार की सूचना पर जब पुलिस जौहार के घर पहुंची तो पूरा फर्श खून से लाल था। सुमेधा की सांसें थम चुकी थीं, जबकि जौहर धड़कनें चल रही थीं।
पुलिस को आरोपी के ठीक होने का इंतजार
पुलिस के मुताबिक आरोपी और महिला काफी समय से रिलेशनशिप में थे। आरोपी के खिलाफ हत्या का केस दर्ज कर लिया गया है। दोनों के बीच झगड़ा किस बात को लेकर हुआ था, इसकी जांच की जा रही है। अस्पताल से जौहर की छुट्‌टी होते ही उसे अरेस्ट करके पूछताछ की जाएगी।
ये खबरें भी पढ़ सकते हैं...
आफताब ने आरी से किए थे श्रद्धा के 35 टुकड़े, पोस्टमॉर्टम में खुलासा, DNA जांच में जंगल से मिले बॉडी पार्ट्स भी श्रद्धा के निकले
श्रद्धा को मारकर उसके लिव-इन पार्टनर आफताब ने आरी से ही शव के 35 टुकड़े किए थे। श्रद्धा की पोस्टमॉर्टम रिपोर्ट में यह बात कही गई है। इससे 10 दिन पहले माइटोकॉन्ड्रियल DNA रिपोर्ट में श्रद्धा के बाल और हड्‌डी के सैंपल मैच होने की पुष्टि हुई थी। वहीं, पिछले महीने आई एक और DNA जांच में महरौली और गुरुग्राम के जंगलों में पुलिस मिली हड्डियां श्रद्धा की ही निकली थीं। पूरी खबर यहां पढ़ें...
लिव-इन पार्टनर को मारकर प्रेमी ने बेड में छिपाई बॉडी, हत्या के बाद फर्नीचर बेचा
महाराष्ट्र के पालघर जिले में लिव-इन पार्टनर ने प्रेमिका की गला घोटकर हत्या कर दी थी। बाद में उसकी बॉडी को बेड के अंदर छिपा दिया। घटना को अंजाम देने के बाद आरोपी घर का फर्नीचर बेचकर मुंबई से राजस्थान भाग रहा था, लेकिन पुलिस ने मध्य प्रदेश के नागदा रेलवे स्टेशन से उसे गिरफ्तार कर लिया। पुलिस ने बताया कि आसपास रहने वालों को जब बदबू आई तो उन्होंने जानकारी दी। पूरी खबर यहां पढ़ें...